# Mødereferat – møde 3 (ny bestyrelse for Ulstrup Lokalråd(UL)).

**Dato:** 11.3.2014 kl. 19.00 – ca. 21.00

**Sted:** Østergade 15, 8860 Ulstrup

**Deltagere:** Lars H. Storgaard(HLS), Bent Kibsgaard(BK), Lasse Schurmann(LS), Marianne Rigtrup(MR), Henrik Berg Laustsen(HBL), Morten Dam(MD),Søren Dalby(SD)

Også inviteret:
**Suppleanter:** Jens Aage Hansen(JAH) og Ebbe Kjær Madsen(EKM).
**Afbud:** Ebbe har meldt afbud.

 SD bød velkommen til det første møde i den nye bestyrelse. En særlig velkomst til Morten Dam, som nyvalgt medlem.

**Dagsorden**

1. Valg af ordstyrer. SD valgt.
2. Godkendelse og underskrift af referat for tidligere møde. Referater blev underskrevet.
3. Godkendelse af dagsorden. Godkendt.
4. Korte meddelelser siden sidst: Formand/næstformand/kasserer/sekretær/udvalg/andre.
***Formand.***
*Veloverstået generalforsamling* med tilfredsstillende fremmøde på knap 50. Umiddelbart efter konstituerede bestyrelsen sig. Ok pressedækning dels af optakt til Generalforsamlingen både i Midtjyllands Avis og Gudenådalens avis og omtale efterfølgende i Gudenådalens Avis. SD havde fremsendt referat og billede, som blev anvendt.

*Hjemmeside* er klar til offentliggørelse. Præsenteret på mødet.

*Infostander* er klar til start. Prøvepræsentation. Når hardware er installeret går vi i luften.
SD aftalt, mundtligt med kommunen, at de forhandler forsikring færdig. Ulstrup Lokalråd skal kun hæfte for præmie(5500 pr. år samt selvrisiko hvis aktuelt.).
Interesse for at anvende stander. Pensionistforening har et arrangement. SD laver reklamespot. SD haft møde med Favrskov Forsyning den 11.3. De vil gerne anvende både stander og hjemmeside. Aftale afklares snarest.

*Indsamling*SD og HBL har holdt møde om organisering af bidrag til Ulstrup Lokalråd. SD drøftet spørgsmål med Birthe Kjær og Ebbe. Konklusion: Private 50 kr. Virksomheder 1000kr. Anvendelse af infostander aftales. Enig om at virksomheder gerne vil støtte et godt initiativ og en god sag frem for at betale via anvendelse af infostander. SD og HBL har udarbejdet et udkast til ”folder”, som kan motivere til at støtte Ulstrup Lokalråd. Præsenteret af HBL.
SD foreslået at grundejerforeninger kan bidrage samlet evt. først til næste år, så man undgår at skulle stemme dørklokker. Ideen synes indtil videre god. Vi får tilbagemelding snarest. Evt. skal der en generalforsamling til så effekten måske først kommer til næste ”kontingentopkrævning”. Der føres lister over bidragsydere. Evt. sponsorat kan nok fratrækkes. SD drøftet konceptet med MR samt drøftet organisering i forbindelse med SD`s fravær iøvrigt.
SD og HBL opdeler Ulstrup geografisk. Der udpeges en tovholdere, som selv organiserer indsamlingen, der vil foregå fra den 28.3. Den 30.3 mødes tovholderne hos LS kl. 1500, hvor optælling finder sted.
Der trykkes(MR) omkring 600 foldere. Justering af tekst og udformning afklares snarest. Ansvarlig HBL og SD.

*Trækstien*.
Projektet er igangsat. Ulstrup Lokalråd er nu repræsenteret i følgegruppen v. SD. MR tager over ved SD´s fravær. SD viste billeder fra Trækstien/trampestien mellem Kongensbro Kro og Ans.

*Erhvervsmesse i Hammel*.
SD er via medlem af Erhvervsnetværk Hammel blevet opmærksom på, at men gerne ser virksomheder også fra Ulstrup og omegn. Dette set i relation til EKM´s tidligere forslag om at vi måske skulle have en erhvervsmesse i Ustrup.

*Ulstrups Historie.*SD er bekendt med, at man i Erhvervsnetværk Hammel overvejer at indsamle og udgive publikation om personer, som har gjort en forskel. Bl.a. Hanne Balzer sidder i arbejdsgruppen. Det kunne være en ide, at vi drøftede et samarbejde set i relation til vort projekt om Ulstrups Historie. Andre er meget interesseret i det lokalhistoriske. F.eks. Knud Kanne Jensen, AIDT. Der bør samles en gruppe som kan vurdere, om der vil være opbakning til et projekt. SD tager initiativ.

*UL`s kontakt til diverse projekter.*
SD ser gerne at man udpeger kontaktperson i UL for de igangværende og kommende projekter. Fremdrift for projekter skal sikres. Her har UL´s medlemmer et særligt ansvar. Det der sættes i gang skal sikres fremdrift. Bestyrelsen bakkede op om, at det der igangsættes skal køres effektivt. For mange bolde i luften uden opfølgning ønskes ikke. Der udarbejdes en liste over hvem, der er kontaktpersoner i UL´s bestyrelse. SD ansvarlig for etablering af liste som opstart.

***Næstformand***
Gav udtryk for en fin og præcis beretning samt takkede for et godt engagement bl.a. vedr. infostander og hjemmeside.

***Kasserer***
Fremviste udskrift af konto. SD anmodede om, at Birthe Kjær, som er revisor, blev kontaktet for at drøfte hensigtsmæssig regnskabsopstilling, evt. med udgangspunkt i Excelark fra SD. Regnskabsopstilling præsenteres og drøftes på næste bestyrelsesmøde.

***Sekretær***
Orienterede om forslag vedr. julebelysning(ansvarlig er BK og LS): Der satses på at genbruge materialerne, få fundamenterne til træerne ved åen forbedret og gennemgå kæderne, så de er klar til ny sæson. Budget herfor vurderes.
5. Sager til behandling.
*Drøftelse af budget* for 2014. Version 2. blev præsentere af SD og drøftet. Afhængig af indtægtssidens størrelse kan der justeres på omkostningerne. Når vi kender indtægtssiden tages der stilling til budgettet og omkostningssiden specifikt. Budget godkendt indtil videre.

*Organisering af hjemmesidedrift.* SD har valgt Wordpress, hvor der ikke kræves særlig programmørviden. Det er vigtigt a.h.t. sikring af kontinuitet f.eks. ved skift af administrator. Bo Gjerløv kan være teknisk bagstopper og skal kun bruges, når det er absolut nødvendigt. Han har velvilligt assisteret SD med at få igangsat hjemmesidekonceptet. SD har talt med Brian Berling, som gerne medvirker dog sammen med andre til at administrere hjemmeside og infostander. HBL kontakter Erling Christensen om han evt. kan bidrage. Sidemandsoplæring skal ske snarest.

*Organisering af infostanderdrift*. Er oppe at køre. Favrskov Forsyning laver selv deres infomateriale på basis af skabelon fra SD. Anvend Powerpoint, så kan man selv lave materiale efter aftale med SD/administrator.

*Organisering af ”kontingent”opkrævning.* Drøftes på baggrund af indlæg fra HBL/SD se ovenfor.

*Organisering af kontakt til foreninger* vedr. kalender bl.a. Vigtigt, at der tages kontakt til foreninger om optagelse på kontaktliste. Også vigtigt, at de accepterer, at de linker til vor hjemmeside af hensyn til vor hjemmesides synlighed i søgemaskiner. Ansvarlig MR og SD.
6. Eventuelt.
Borgermøde om anvendelse af Expeditgrunden er grundet forventet stor interesse for ”Bubbers” besøg i Ulstrup flyttet til den 2.4.2014. MR repræsenterer Ulstrup Lokalråd i SD´s fravær.

Ulstrup Lokalråd ønsker gerne input til hvordan vi kan støtte de unge generation i Ulstrup og derfor er Morten Dam særlig velkommen i bestyrelsen. MD gav udtryk for at der lige nu skete en masse omkring Hallen for de unge. SD opfordrede MD om at være opmærksom på hvor UL evt. kunne støtte udviklingen.
7. Dato for næste møde.
Aftales snarest og meddeles alle.

Godkendt 4.6.2014

\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

Søren Dalby Marianne Rigtrup Lasse Schurmann

\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

Bent Kibsgaard Lars H. Storgaard Henrik Berg Laustsen

\_\_\_\_\_\_\_\_\_\_\_

Morten Dam